**Opis predmetu zákazky**

1. Predmetom zákazky je poskytovanie služieb – zabezpečenie údržby vrtuľníka typu Bell 429 s motormi Pratt & Whitney Canada PW207D1 v rozsahu schváleného programu údržby Leteckého útvaru Ministerstva vnútra Slovenskej republiky.
2. Poskytovateľ musí byť schválenou organizáciou na údržbu vrtuľníka typu Bell 429 s motormi Pratt & Whitney Canada PW207D1 podľa NARIADENIA KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností (Nariadenie EK), Príloha I, Časť M, podčasť F, alebo Prílohy II, Časť 145.
3. Miesto poskytnutia služby: Letecký útvar MV SR, Letisko M.R. Štefánika, 823 03 Bratislava, (a/alebo miesto údržby dodávateľa pokiaľ si to situácia a/alebo charakter prác vyžadujú)
4. Poskytovanie služieb údržby sa skladá z

I. Poskytovania plánovanej údržby

II. Poskytovania neplánovanej údržby

III. Odstraňovanie porúch,

IV. Vykonávanie modifikácií,

V. Vykonávanie Príkazov na zachovanie letovej spôsobilosti (AD),

VI. Vykonávanie Servisných bulletinov (SB, ASB, TB),

VII. Údržba komponentov a lietadlových celkov,

VIII. Dodania materiálov, komponentov a vybavenia potrebných pre údržbu a s tým spojené služby vrátene dodania technickej dokumentácie ak je táto požadovaná prevádzkovateľom (napr. zabezpečenie servisných bulletinov, manuálov).

**Plánovaná údržba**

Poskytovateľ zabezpečí a vykoná:

1. kalendárne formy prehliadok v súlade so schváleným programom údržby vrtuľníka Bell 429 s motormi Pratt & Whitney Canada PW207D1 LÚ MV SR (Príloha č. 1a k opisu predmetu zákazky),
2. prehliadky po odlietaných hodinách, cykloch, RIN-och a ich kombinácie s kalendárnymi formami prehliadok v súlade so schváleným programom údržby vrtuľníka Bell 429 s motormi Pratt & Whitney Canada PW207D1 LÚ MV SR (Príloha č. 1a k opisu predmetu zákazky).

|  |  |  |  |
| --- | --- | --- | --- |
| č. | Plánovaná údržba | č. | Plánovaná údržba |
| 1. | 50-hodín | 15. | 4-roky |
| 2. | 200-hodín alebo 12-mesiacov | 16. | 5-rokov |
| 3. | 200-hodín | 17. | 6-rokov |
| 4. | 400-hodín | 18. | 7-rokov |
| 5. | 600-hodín alebo 12-mesiacov | 19. | 8-rokov |
| 6. | 800-hodín | 20. | 10-rokov |
| 7. | 800-hodín alebo 12-mesiacov | 21. | 12-rokov |
| 8. | 800-hodín alebo 24-mesiacov | 22. | 5000-hodín |
| 9. | 1200-hodín | 23. | 6000-hodín |
| 10. | 1600-hodín alebo 2-roky | 24. | 8000-hodín |
| 11. | 1- mesiac | 25. | 10000-hodín |
| 12. | 12-mesiacov | 26. | 15000-hodín alebo 15-rokov |
| 13. | 2-roky | 27. | 1600-cyklov |
| 14. | 3-roky | 28. | 5000 RIN |

1. špecifikáciu nákladov na osobo-hodiny pre vykonávanie kalendárnych foriem údržby a prehliadok po odlietaných hodinách, cykloch, RIN-och a ich vzájomné kombinácie,

**Neplánovaná údržba**

Poskytovateľ zabezpečí a vykoná:

1. špeciálne formy prehliadok a inšpekcií,
2. opravy schválené držiteľom typového certifikátu,
3. údržba v súlade s aktuálnym manuálom pre údržbu vrtuľníka mimo plánovanej údržby,
4. špecifikáciu nákladov na osobo-hodiny pre vykonávanie neplánovanej údržby,
5. špecifikáciu nákladov na technickú asistenciu potrebnú pri odstraňovaní porúch,
6. zabezpečí materiál, náhradné diely a vybavenie potrebné pre odstraňovanie porúch a to podľa požiadaviek prevádzkovateľa,

**Dodanie materiálov, komponentov a vybavenia potrebných pre údržbu a s tým spojené služby**

1. preukáže náklady potrebné pri zapracovaní príkazov na zachovanie letovej spôsobilosti, modifikácii a servisných bulletinov podľa požiadaviek prevádzkovateľa,
2. dodanie materiálov, komponentov a vybavenia potrebných pre údržbu, ktoré sú na tento účel odporučené resp. certifikované výrobcom vrtuľníka (držiteľom typového certifikátu) a lietadlových celkov a s tým spojené služby vrátene dodania technickej dokumentácie ak je táto požadovaná prevádzkovateľom (napr. zabezpečenie servisných bulletinov a modifikácií)
3. kontrolu, aby všetky komponenty, ktoré majú byť namontované vo vrtuľníku prevádzkovateľa v danom mieste boli v súlade s požiadavkami NARIADENIE KOMISIE (EÚ) č. 1321/2014 z 26. novembra 2014 o zachovaní letovej spôsobilosti lietadiel a výrobkov, súčastí a zariadení leteckej techniky a o schvaľovaní organizácií a personálu zapojených do týchto činností
4. na svoje náklady odber a likvidáciu odpadov a komponentov v súlade s právnymi predpismi platnými na území Slovenskej republiky v oblasti životného prostredia a odpadoch